**Dodatok č.1 k Prevádzkovému poriadku počas mimoriadnej situácie vzhľadom k uvoľneniu epidemiologických opatrení od 15.6. 2020 na ZŠ s MŠ M.R. Štefánika na Grösslingovej ulici v Bratislave v školskom roku 2019/2020**

Tento dokument rešpektuje plánované opatrenia a rozhodnutia relevantných úradov účinných od 15. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.

Vzťahuje sa na základné prevádzkové podmienky MŠ po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov

**Zmeny od 15.6.2020 – všeobecné nariadenia riaditeľky ZŠ s MŠ :**

* **Prevádzka MŠ** je stanovená na maximálne 10 hodín **(7:00 – 17:00).**
* Deti budú vo svojich triedach v bežnom režime MŠ.
* **Ruší sa** limit na počty detí v triedach/skupinách.
* **Ruší sa** zákaz zmiešavania detí v triedach/skupinách.
* **Ruší sa** zákaz pohybu zákonných zástupcov v priestoroch budov školy, avšak čas ich zdržiavania sa v priestoroch školy musí byť minimálny.
* **Ruší** sa nariadenie predkladať denne tlačivo Prehlásenie zákonného zástupcu o zdravotnom stave dieťaťa pre materskú školu.
* Všetky novonastúpené deti prinesú vyplnené a podpísané rodičom/ zákonným zástupcom- **Vyhlásenie o bezinfekčnosti** a ráno pri nástupe do MŠ ho odovzdajú svojej učiteľke.
* Počas ranného zdravotného filtra bude prebiehať dezinfekcia rúk detí a preventívne meranie teploty detí.
* Pri pobyte v interiéri a v exteriéri materskej školy deti nemusia nosiť rúška.

**Zákonný zástupca**

- Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).

- Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie do konca školského roku 2019/2020.

- Odovzdáva dieťa výhradne zamestnancovi materskej školy.

- Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie .

- Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.

- V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z MŠ vylúčené.

**Organizácia a obsah predprimárneho vzdelávania**

- V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa podmienok materskej školy.

- Dobrovoľná účasť detí v materskej škole neumožňuje materskej škole pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania.

- Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Opatrenia MŠ kvôli prevencii nákazy COVID-19**

- Na vchodových dverách bude umiestnený oznam, za akých podmienok nemôže nastúpiť dieťa do materskej školy (na základe príloha č. 6 z usmernenia ministra školstva k 15.6.2020).

- Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ.

- Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy odporúčame minimalizovať na nevyhnutné minimum.

- Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.

- Pri vstupe do MŠ bude vhodne umiestnený dezinfekčný prostriedok

- Vykonávanie vstupného zdravotného filtra bude prebiehať v triede službukonajúcou učiteľkou, ako aj preventívne meranie teploty detí bezdotykovým teplomerom.

- Materská škola v prípade podozrenia na ochorenie (nielen na COVID-19) dieťa nepreberie.

- Zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2 z usmernenia ministerstva školstva).

- Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy.

- Dieťa si umyje ruky bežným spôsobom pod dohľadom sprevádzajúcej osoby alebo zamestnanca materskej školy, ktorý je v súlade s aktuálnymi hygienicko– epidemiologickými nariadeniami.

- Nepedagogický zamestnanec školy nosí rúško alebo ochranný štít. Pedagogický zamestnanec a odborný zamestnanec (napr. asistent učiteľa alebo špeciálny pedagóg) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít.

- V miestnosti, kde sa zdržujú osoby, je zabezpečené časté a intenzívne vetranie.

- Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.

- Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.

- Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk, textilné uteráky sa nepoužívajú.

- Klimatizačné zariadenia a ventilátory sa nepoužívajú.

- Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

- Smetné koše majú kvôli zabráneniu fyzického kontaktu rúk s košom pri zahadzovaní odpadu odstránený vrchný uzáver koša

**Stravovanie**

- Školské stravovanie bude v MŠ prebiehať v bežnej podobe- desiata v jedálni ZŠ /triedy Kačky, Motýle, Sovy/ a vo vlastnej jedálni tr. Myšky. Obed a olovrant bude vo vlastných jedálňach MŠ.

.

- Stravu vydáva personál spolu s čistým hygienicky baleným príborom, deti si sami jedlo a pitie nedokladajú a neberú si ani príbory.

- Pri príprave jedál a pri vydávaní je nutné dodržiavať sprísnené hygienické pravidlá.

- výdaj jedla je potrebné uskutočniť do troch hodín od jeho prípravy v záujme dodržania epidemiologickej bezpečnosti

**Odpočinok detí**

- Deti z tried predškolákov nemusia absolvovať povinný odpočinok na lôžku.

- V spálniach ostatných detí bude zabezpečená dostatočná vzdialenosti medzi lôžkami

- Spálne budú pravidelne vyvetrané, výmena posteľnej bielizne bude prebiehať 1x do týždňa bežným spôsobom.

**Pri podozrení na Covid - 19**

- Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.

- Ak dieťa v priebehu dňa vykazuje niektorý z možných príznakov COVID-19, bude umiestnené v samostatnej miestnosti a kontaktujeme zákonných zástupcov, ktorí ho bezodkladne vyzdvihnú.

- Pri podozrení na nákazu COVID-19 materská škola informuje príslušný RÚVZ a postupuje podľa usmernenia tak, ako je to v prípade iných infekčných ochorení.

- Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

V Bratislave 12.6.2020 Vypracovala: Michaela Vrabková,

 zást. riad. školy pre MŠ

**Svojim podpisom záväzne potvrdzujem, že som sa oboznámila**

**s Dodatkom č. 1 Prevádzkového poriadku MŠ**

**počas mimoriadnej situácie vzhľadom k uvoľneniu epidemiologických opatrení od 15.6. 2020 na ZŠ s MŠ M.R. Štefánika na Grösslingovej ulici v Bratislave v školskom roku 2019/2020**

|  |  |  |  |
| --- | --- | --- | --- |
| **Por.číslo** | **Meno zamestnanca :** | **Podpis zamestnanca:** | **Dátum podpisu:** |
| 1. |  Michaela Vrabková |  |  |
| 2. |  Mgr. Patrícia Melegová |  |  |
| 3. |  Debora Ďurišková |  |  |
| 4. |  Beáta Magdoliničová |  |  |
| 5. |  Alexandra Kissová |  |  |
| 6. |  Dominika Szelleová |  |  |
| 7. |  Janka Szöcsová |  |  |
| 8. |  Mgr. Martina reháková |  |  |
| 9. |  Ľudmila Novosedlíková |  |  |
| 10. |  Žaneta Greková |  |  |